|  |
| --- |
| **Pajisje për kursimin e energjisë elektrike**(kjo sfidë është dizajnuar nga BONEVET) |
|   | **Të dashur nxënës,****Sfida juaj është krijimi i një pajisjeje e cila programohet me orare për ndaljen dhe ndezjen e nxehësit të ujit sipas nevojës. Ideja është që varësisht nga oraret e përdorimit, të programohet që nxehësi të ndalet, pastaj të ndezet në intervalet e nevojshme kohore. Pajisja poashtu të kontrollojë temperaturën e nxehësit duke e ndalur/ndezur atë sipas nevojës.** |

**Punimi juaj duhet:**

* Të jetë i punuar ashtu që të mos paraqet rrezik për përdoruesit (pa tehe të mprehta/vrazhda, mos të ketë rrezik nga rryma elektrike, etj.);
* Të shfaqni të dhënat në një ekran LCD dhe me anë të kombinimit të LCD dhe butonave të bëhet programimi i orareve të ndaljes/ndezjes së pajisjes;
* Të jetë origjinal;
* Të jetë i realizueshëm edhe në shtëpi të vërteta;
* Të jetë plotësisht funksional;
* Të jetë kreativ dhe sa më tërheqës për përdoruesit;
* Të funksionojë në varësi të temperaturës së brendshme dhe të jashtme;
* Të punohet me materialet/pajisjet e ofruara prej Programit “Përkrahje adoleshentëve pas mësimit të rregullt” (ASSET) apo pajisjet tjera që posedon shkolla si dhe materiale të riciklueshme; dhe
* Të jetë i qëndrueshëm, të mos dëmtohet lehtë.

**Kërkesat shtesë:**

* Puna juaj gjatë tërë procesit duhet të dokumentohet me foto, video e skica. Të krijohet një dokument ku e përshkruani punën tuaj, ekipin, etj; dhe
* Ju duhet të vizatoni planet e detajuara me instruksione ashtu që zgjidhja juaj të mund të riprodhohet.

**Udhëzime:**

Shfrytëzoni procesin e dizajnit:

1. Prezantoni problemin tek të gjithë nxënësit dhe ndihmoni që ata ta kuptojnë;
2. Diskutoni lidhur me opsionet dhe funksionalitetin që doni ta përmbajë projekti;
3. Kërkoni nga ata që ta shkruajnë një përshkrim të shkurtër të idesë për projektin;
4. Punoni në grupe duke dhënë zgjidhje të ndryshme dhe duke i vizatuar planet;
5. Ju mund të dorëzoni më shumë se një punim. Secili punim duhet të jetë i punuar nga ekipe të ndryshme të nxënësve;
6. Secili grup duhet të pajtohet për një zgjidhje;
7. Grupet duhet të punojnë modele dhe prototipa;
8. Testoni dhe vlerësoni idetë e ndryshme duke kërkuar nga grupe tjera të nxënësve të japin vlerësimin e pajisjes;
9. Shkolla përzgjedh punimin/punimet më të mira të cilat dërgohen në Programin ASSET të USAID në email adresën mali.tefiku@ipkofoundation.org. Afati i fundit për dorëzimin e punimeve është **14 janar 2022**;
10. Punimi i dorëzuar duhet të jetë realizuar si produkt përfundimtar. Ky punim duhet të dorëzohet së bashku me evidencën e punës së nxënësve (skica, plane, lista e nxënësve pjesëmarrës, foto, video etj.), të cilat shfrytëzohen për vlerësimin e punës nga ana e panelit vlerësues. Ne sugjerojmë që në çdo projekt të përfshihen 4-12 nxënës. Kërkohet që ekipi të ketë përbërje të barabartë gjinore, dhe nëse shkolla ka nxënës nga grupe të ndryshme etnike, mundësisht të sigurohet përfaqësimi i tyre;
11. Poashtu ekipi duhet të dërgojë edhe një video ku i gjithë ekipi e prezanton punën të cilën e kanë kryer sepse edhe prezantimi do të vlerësohet.

Gjatë punës suaj bazohuni në kriteret vijuese. Këto kritere do të jenë bazë për vlerësimin e punimit tuaj nga paneli.

**KRITERET E VLERËSIMIT TË PUNIMIT TUAJ**

|  |  |
| --- | --- |
| **Kriteret** | **Pikët e mundshme** |
| 1. Cilësia e punimit të produktit –funksionaliteti, pamja, mekanizmat e përdorur, senzorët, planet, instruksionet, etj.
 | 45 |
| 1. Kreativiteti juaj për krijimin e një produkti atraktiv me mundësi të ndryshme
 | 30 |
| 1. Dëshmi mbi angazhimin e nxënësve (portofoli i dizajnit, fotografitë), përfshirja gjinore dhe diversiteti i ekipit
 | 15 |
| 1. Prezantimi i punës dhe produktit prej pjesëtarëve të ekipit
 | 10 |